               19.6.2018

               SL

               Uradni list Evropske unije

               C 215/241

         P8_TA(2016)0364
   Odvzem imunitete Giorgosu Grammatikakisu
   Sklep Evropskega parlamenta z dne 4. oktobra 2016 o zahtevi za odvzem imunitete Giorgosu Grammatikakisu (2016/2084(IMM))
   (2018/C 215/35)

      Evropski parlament,

               —

               ob upoštevanju zahteve za odvzem imunitete Giorgiosu Grammatikakisu, ki jo je dne 1. aprila 2016 posredoval namestnik tožilca grškega vrhovnega sodišča v zvezi s sodnim postopkom, ki ga je začel javni tožilec Rethymno zaradi očitane zlorabe zaupanja pri opravljanju dolžnosti, kar naj bi Giorgios Grammatikakis v obdobju 2000–2002 v Retimnu na Kreti storil skupaj s soobtoženimi (dokument ABM:AB05/1956), in ki je bila razglašena na plenarnem zasedanju 27. aprila 2016,

               —

               ob upoštevanju dejstva, da se je Giorgios Grammatikakis odrekel pravici do zagovora v skladu s členom 9(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

               —

               ob upoštevanju člena 62 grške ustave, člena 54 grškega zakona o civilnem postopku in člena 83 poslovnika grškega parlamenta,

               —

               ob upoštevanju sklepa tožilca pritožbenega sodišča Krete št. 5181/18.11.2015,

               —

               ob upoštevanju poročila z dne 7. aprila 2015 o navzočnosti poslanca Evropskega parlamenta Giorgiosa Grammatikakisa na obravnavi, skupaj z njegovim zagovorom pred sodiščem in podpornimi dokumenti,

               —

               ob upoštevanju sodbe pritožbenega sveta Krete št. 104/2015,

               —

               ob upoštevanju člena 5(2), člena 6(1) in člena 9 Poslovnika,

               —

               ob upoštevanju poročila Odbora za pravne zadeve (A8-0279/2016),

               A.

               ker je namestnik javnega tožilca grškega vrhovnega sodišča zahteval odvzem poslanske imunitete poslancu Evropskega parlamenta Giorgiosu Grammatikakisu v zvezi s postopkom za ugotavljanje domnevne kršitve;

               B.

               ker poslanci Evropskega parlamenta v skladu s členom 9 Protokola št. 7 o privilegijih in imunitetah Evropske unije na ozemlju svoje države uživajo imunitete, priznane poslancem parlamenta te države;

               C.

               ker člen 62 grške ustave določa, da se v času trajanja poslanskega mandata poslancev ne sme preganjati, aretirati, pripreti ali jim drugače odvzeti prostosti brez predhodnega soglasja parlamenta;

               D.

               ker so grške oblasti sprožile sodni postopek zoper Giorgiosa Grammatikakisa skupaj s soobtoženci zaradi neupoštevanja nekaterih pravnih obveznosti;

               E.

               ker se postopek nanaša na razpravo z dne 8. marca 1996 o možnosti sklenitve novega zasebnega kolektivnega zavarovanja (poleg obveznega zavarovanja) za vse zaposlene na univerzi na Kreti in domnevno nezakonita obročna plačila v obdobju 2000–2002;

               F.

               ker je prejšnji postopek v isti zadevi zaobjel obdobje od leta 2000 naprej, vsi obtoženi pa so bili oproščeni;

               G.

               ker je očitno, da se predlagani postopek ne navezuje na status Giorgiosa Grammatikakisa kot poslanca Evropskega parlamenta, saj je povezan z njegovim nekdanjim položajem, ko je bil rektor senata univerze na Kreti;

               H.

               ker se postopek ne nanaša na mnenje ali glas, ki ga je Giorgios Grammatikakis izrekel ali oddal na glasovanju pri opravljanju dolžnosti poslanca Evropskega parlamenta v smislu člena 8 Protokola št. 7 o privilegijih in imunitetah Evropske unije;

               I.

               ker je bil postopek razširjen tudi na obdobje od 1996–2000 in zajema zadnjo sejo senata univerze na Kreti, ko je bil Giorgios Grammatikakis še rektor in je bila obravnavana ta tema, vendar o njej niso sprejeli odločitve; ker ni znakov, da bi bil sodni postopek začet z namenom, da bi se poslancu politično škodovalo;

               J.

               ker so predlagani sodni postopek za očitana kazniva dejanja zoper mnoge soobtožene člane senata univerze na Kreti in odbora ELKE že dokončno zavrgli zaradi preteka zastaralnega roka 15 let, medtem ko je sodišče maja 2016 nekatere druge soobtožene dokončno oprostilo vseh obtožb;

               K.

               je presenečen, da je bila zahteva za odvzem imunitete vložena približno 20 let po dejanskih dogodkih, grški pravosodni sistem, ki v tem času ni uspel sprožiti postopka zoper Giorgiosa Grammatikakisa, pa namerava to storiti sedaj, ko opravlja naloge poslanca Evropskega parlamenta;

               L.

               ker počasen pravosodni sistem ne bo nikoli resnično pravičen, saj vpletene osebe niso več take, kot so bile pred dvajsetimi leti; ker lahko pravici zadostimo le, če jo uresničimo pravočasno;

               1.

               sklene, da se Giorgiosu Grammatikakisu odvzame imuniteta, kot je to zahteval tudi sam, da bi končno zaključil ta dolgotrajni sodni postopek;

               2.

               naroči svojemu predsedniku, naj ta sklep in poročilo pristojnega odbora nemudoma posreduje grškim oblastem in Giorgiosu Grammatikakisu.

      (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.


title: Sklep Sveta (SZVP) 2018/903 z dne 25. junija 2018 o podaljšanju mandata posebnega predstavnika Evropske unije na Kosovu (To poimenovanje ne posega v stališča o statusu ter je v skladu z RVSZN 1244(1999) in mnenjem Meddržavnega sodišča o razglasitvi neodvisnosti Kosova.)

text:
                  26.6.2018

                  SL

                  Uradni list Evropske unije

                  L 161/7

            SKLEP SVETA (SZVP) 2018/903
      z dne 25. junija 2018
      o podaljšanju mandata posebnega predstavnika Evropske unije na Kosovu (*1)

      SVET EVROPSKE UNIJE JE –
      ob upoštevanju Pogodbe o Evropski uniji ter zlasti člena 33 in člena 31(2) Pogodbe,
      ob upoštevanju predloga visokega predstavnika Unije za zunanje zadeve in varnostno politiko,
      ob upoštevanju naslednjega:

                  (1)

                  Svet je 4. avgusta 2016 sprejel Sklep (SZVP) 2016/1338 (1) o podaljšanju mandata posebnega predstavnika Evropske unije (PPEU) na Kosovu in imenovanju Natalije APOSTOLOVE kot PPEU na Kosovu. Mandat PPEU se izteče 30. junija 2018.

                  (2)

                  Mandat PPEU bi bilo treba podaljšati za nadaljnjih 20 mesecev.

                  (3)

                  PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

            SPREJEL NASLEDNJI SKLEP:
      Člen 1
      Posebni predstavnik Evropske unije
      Mandat Natalije APOSTOLOVE kot PPEU na Kosovu se podaljša do 29. februarja 2020. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
      Člen 2
      Cilji politike
      Mandat PPEU temelji na ciljih politike Unije na Kosovu. Ti so med drugim prevzemanje vodilne vloge pri spodbujanju stabilnega, uspešnega, mirnega, demokratičnega in večetničnega Kosova; krepitev stabilnosti v regiji ter prispevanje k regionalnemu sodelovanju in dobrim sosedskim odnosom na Zahodnem Balkanu; spodbujanje zavezanosti Kosova pravni državi in varovanju manjšin ter kulturne in verske dediščine; podpora evropski perspektivi Kosova in njegovemu približevanju Uniji v okviru perspektive regije ter v skladu s Stabilizacijsko-pridružitvenim sporazumom med Evropsko unijo in Evropsko skupnostjo za atomsko energijo na eni strani ter Kosovom na drugi strani (2) (v nadaljnjem besedilu: Stabilizacijsko-pridružitveni sporazum) in Sklepom Sveta (EU) 2015/1988 (3) ter v skladu z ustreznimi sklepi Sveta.
      Člen 3
      Mandat
      Da bi se dosegli cilji politike, ima PPEU naslednji mandat:

                  (a)

                  zagotavljati svetovanje in podporo Unije v političnem procesu;

                  (b)

                  spodbujati splošno politično usklajevanje Unije na Kosovu;

                  (c)

                  okrepiti prisotnost Unije na Kosovu ter zagotavlja njeno doslednost in uspešnost;

                  (d)

                  vodji misije Evropske unije za krepitev pravne države na Kosovu (EULEX KOSOVO) dajati lokalne politične smernice, tudi glede političnih vidikov vprašanj, povezanih z izvršilnimi pristojnostmi;

                  (e)

                  zagotavljati skladnost in doslednost delovanja Unije na Kosovu, tudi z lokalnim usmerjanjem prehoda misije EULEX KOSOVO glede morebitnega prenosa dejavnosti na urad PPEU ali EU na Kosovu oziroma lokalne organe, kot je ustrezno;

                  (f)

                  podpirati evropsko perspektivo Kosova in njegovo približevanje Uniji, v skladu s perspektivo regije ter v skladu s Stabilizacijsko-pridružitvenim sporazumom in Sklepom (EU) 2015/1988 ter ustreznimi sklepi Sveta, in sicer s ciljno usmerjenim javnim obveščanjem in dejavnostmi Unije za ozaveščanje, namenjenimi zagotavljanju boljšega razumevanja in podpore javnosti Kosova glede zadev, povezanih z Unijo, vključno z delom misije EULEX KOSOVO;

                  (g)

                  spremljati, podpirati in pospeševati napredek pri izvajanju političnih, gospodarskih in evropskih prednostnih nalog z vsemi sredstvi in instrumenti, ki so PPEU na voljo, ter ob podpori urada EU na Kosovu, v skladu z ustreznimi institucionalnimi pristojnostmi in odgovornostmi, ter podpirati izvajanje Stabilizacijsko-pridružitvenega sporazuma, tudi v okviru evropskega programa reform;

                  (h)

                  prispevati k razvoju in utrjevanju spoštovanja človekovih pravic in temeljnih svoboščin na Kosovu, tudi v zvezi z ženskami in otroki ter varstvom manjšin, v skladu s politiko Unije na področju človekovih pravic in smernicami Unije o človekovih pravicah;

                  (i)

                  pomagati pri izvajanju dialoga med Beogradom in Prištino pod okriljem Unije, vključno z nalogami operativne podpore, ki jih prevzame od misije EURLEX KOSOVO;

                  (j)

                  podpirati mandat specializiranih senatov in specializiranega tožilstva, kot je ustrezno, tudi z obveščanjem in ozaveščanjem.

            Člen 4
      Izvajanje mandata
      1.   PPEU je odgovoren za izvajanje mandata, pri tem pa je podrejen VP.
      2.   PVO vzdržuje prednostne stike s PPEU in je njegova glavna točka za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
      3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
      Člen 5
      Financiranje
      1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2018 do 29. februarja 2020 je 5 150 000 EUR.
      2.   Odhodki se upravljajo v skladu s postopki in pravili, ki se uporabljajo za splošni proračun Unije. Sodelovanje fizičnih in pravnih oseb v postopku oddaje javnih naročil s strani PPEU je možno brez omejitev. Za blago, ki ga kupi PPEU, se tudi ne uporablja pravilo glede porekla.
      3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
      Člen 6
      Oblikovanje in sestava ekipe
      1.   PPEU je v okviru svojega mandata in ustreznih razpoložljivih finančnih sredstev odgovoren za oblikovanje svoje ekipe. Ekipa vključuje strokovnjake za določena vprašanja politike, kot to zahteva mandat. PPEU nemudoma obvesti Svet in Komisijo o sestavi svoje ekipe.
      2.   Države članice, institucije Unije in ESZD lahko predlagajo napotitev osebja za delo pri PPEU. Plače takega napotenega osebja krije država članica pošiljateljica, institucija Unije, ki ga pošlje, oziroma ESZD. K PPEU se lahko napotijo tudi strokovnjaki, ki so jih države članice napotile na institucije Unije ali ESZD. Mednarodno pogodbeno osebje ima državljanstvo ene od držav članic.
      3.   Vse napoteno osebje ostane pod upravno pristojnostjo države članice pošiljateljice, institucije Unije, ki ga pošilja, oziroma ESZD ter opravlja svoje obveznosti in deluje v interesu mandata PPEU.
      Člen 7
      Privilegiji in imunitete PPEU in osebja PPEU
      Po potrebi se s pogodbenicami gostiteljicami doseže dogovor o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU. Države članice in ESZD v ta namen zagotovijo vso potrebno podporo.
      Člen 8
      Varnost tajnih podatkov EU
      1.   PPEU in člani ekipe PPEU spoštujejo načela in minimalne standarde, določene s Sklepom Sveta 2013/488/EU (4).
      2.   VP je pooblaščen, da v skladu z varnostnimi predpisi za varovanje tajnih podatkov EU posreduje NATO/KFOR tajne podatke EU in dokumente do stopnje tajnosti „CONFIDENTIEL UE/EU CONFIDENTIAL“, ki so nastali za namene delovanja.
      3.   VP je pooblaščen, da glede na operativne potrebe PPEU in v skladu s predpisi za varovanje tajnih podatkov EU posreduje Združenim narodom in Organizaciji za varnost in sodelovanje v Evropi tajne podatke EU in dokumente do stopnje tajnosti „RESTREINT UE/EU RESTRICTED“, ki so nastali za namene delovanja. V ta namen se pripravijo lokalni dogovori.
      4.   VP je pooblaščen, da tretjim stranem, povezanim s tem sklepom, posreduje netajne dokumente EU v zvezi s posvetovanji v Svetu glede delovanja, za katerega velja obveznost varovanja poslovne skrivnosti v skladu s členom 6(1) Poslovnika Sveta (5).
      Člen 9
      Dostop do informacij in logistična podpora
      1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
      2.   Delegacija Unije in/ali države članice, kakor je ustrezno, zagotavljajo logistično podporo v regiji.
      Člen 10
      Varnost
      V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in varnostnimi razmerami na območju, za katerega je odgovoren, sprejme vse razumno izvedljive ukrepe za varnost vsega osebja, ki je pod neposrednim nadzorom PPEU, zlasti tako, da:

                  (a)

                  na podlagi smernic ESZD pripravi poseben varnostni načrt, ki vključuje posebne ukrepe za fizično, organizacijsko varnost in varnost postopkov, ureja upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, pa tudi načrt za ravnanje v nepredvidenih razmerah in evakuacijo;

                  (b)

                  zagotovi, da je vse osebje, napoteno zunaj Unije, zavarovano za visoko stopnjo tveganja glede na razmere na območju, za katerega je odgovoren;

                  (c)

                  zagotovi, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za območje določila ESZD;

                  (d)

                  zagotovi, da se izvajajo vsa dogovorjena priporočila, pripravljena na podlagi rednih varnostnih ocen, za Svet, VP in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročil o napredku in izvajanju mandata.

            Člen 11
      Poročanje
      PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
      Člen 12
      Usklajevanje
      1.   PPEU prispeva k enotnosti, usklajenosti in uspešnosti delovanja Unije ter pomaga zagotoviti, da se za doseganje ciljev politike Unije vsi instrumenti Unije in ukrepi držav članic uporabljajo dosledno. Po potrebi se vzpostavi stik z državami članicami. Dejavnosti PPEU so ustrezno usklajene z dejavnostmi Komisije in z dejavnostmi drugih PPEU, ki delujejo v regiji. PPEU organizira redne informativne sestanke za misije držav članic in delegacije Unije.
      2.   Na terenu vzdržuje tesen stik z vodji delegacij Unije v regiji in z vodji misij držav članic. Ti PPEU pri izvajanju mandata pomagajo po svojih najboljših močeh. PPEU daje vodji misije EULEX KOSOVO smernice o lokalnih političnih razmerah, tudi o političnih vidikih vprašanj, povezanih z izvršilnimi pristojnostmi. PPEU in poveljnik civilne operacije se po potrebi medsebojno posvetujeta. PPEU je prav tako v stiku z ustreznimi lokalnimi organi ter drugimi mednarodnimi in regionalnimi akterji na terenu.
      3.   PPEU skupaj z drugimi akterji Unije, prisotnimi na terenu, zagotavlja razširjanje in izmenjavo informacij med akterji Unije na območju operacije, da bi tako dosegli visoko raven skupnega razumevanja položaja in presoje razmer.
      Člen 13
      Pomoč v zvezi z zahtevki
      PPEU in osebje PPEU pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov predhodnih PPEU na Kosovu, ter zagotavljajo upravno pomoč in dostop do ustrezne dokumentacije v ta namen.
      Člen 14
      Pregled
      Izvajanje tega sklepa in njegova skladnost z drugimi prispevki Unije za regijo se redno pregledujeta. PPEU do 31. oktobra 2018 predloži Svetu, VP in Komisiji poročilo o napredku, do 30. novembra 2019 pa celovito poročilo o izvajanju mandata.
      Člen 15
      Začetek veljavnosti
      Ta sklep začne veljati na dan sprejetja.

         V Luxembourgu, 25. junija 2018

               Za Svet

               Predsednica

            F. MOGHERINI

         (*1)  To poimenovanje ne posega v stališča o statusu ter je v skladu z RVSZN 1244(1999) in mnenjem Meddržavnega sodišča o razglasitvi neodvisnosti Kosova.

         (1)  Sklep Sveta (SZVP) 2016/1338 z dne 4. avgusta 2016 o spremembi Sklepa (SZVP) 2015/2052 o podaljšanju mandata posebnega predstavnika Evropske unije na Kosovu (To poimenovanje ne posega v stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.) (UL L 212, 5.8.2016, str. 109).

         (2)  UL L 71, 16.3.2016, str. 3.

         (3)  Sklep Sveta (EU) 2015/1988 z dne 22. oktobra 2015 o podpisu Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom na drugi strani, v imenu Unije (UL L 290, 6.11.2015, str. 4).

         (4)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).

         (5)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: Sklep Sveta (SZVP) 2018/907 z dne 25. junija 2018 o podaljšanju mandata posebnega predstavnika Evropske unije za Južni Kavkaz in za krizo v Gruziji

text:
               26.6.2018

               SL

               Uradni list Evropske unije

               L 161/27

         SKLEP SVETA (SZVP) 2018/907
   z dne 25. junija 2018
   o podaljšanju mandata posebnega predstavnika Evropske unije za Južni Kavkaz in za krizo v Gruziji
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 13. novembra 2017 sprejel Sklep (SZVP) 2017/2071 (1) o imenovanju Toiva KLAARA za posebnega predstavnika Evropske unije (PPEU) za Južni Kavkaz in za krizo v Gruziji. Mandat PPEU se izteče 30. junija 2018.

               (2)

               Mandat PPEU bi bilo treba podaljšati za nadaljnjih 20 mesecev.

               (3)

               PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Toiva KLAARA kot PPEU za Južni Kavkaz in za krizo v Gruziji se podaljša do 29. februarja 2020. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   Člen 2
   Cilji politike
   Mandat PPEU temelji na ciljih politike Unije za Južni Kavkaz, vključno s cilji, določenimi v sklepih z izrednega zasedanja Evropskega sveta v Bruslju 1. septembra 2008 in sklepih Sveta z dne 15. septembra 2008 ter 27. februarja 2012. Ti cilji vključujejo:

               (a)

               v skladu z obstoječimi mehanizmi, vključno z Organizacijo za varnost in sodelovanje v Evropi (OVSE) in njeno skupino iz Minska, preprečevanje sporov v regiji, prispevanje k mirnemu reševanju sporov v regiji, vključno s krizo v Gruziji in sporom v Gorskem Karabahu, s spodbujanjem vrnitve beguncev in notranje razseljenih oseb ter z drugimi ustreznimi sredstvi, pa tudi podporo pri izvajanju takih rešitev spora v skladu z načeli mednarodnega prava;

               (b)

               konstruktivno sodelovanje z glavnimi zainteresiranimi akterji v zvezi z regijo;

               (c)

               spodbujanje in podpiranje nadaljnjega sodelovanja med Armenijo, Azerbajdžanom in Gruzijo ter, če je ustrezno, njihovimi sosednjimi državami;

               (d)

               povečanje uspešnosti in prepoznavnosti Unije v regiji.

         Člen 3
   Mandat
   Da bi se dosegli cilji politike, je mandat PPEU:

               (a)

               razvijati stike z vladami, parlamenti, drugimi ključnimi političnimi akterji, pravosodnimi organi in civilno družbo v regiji;

               (b)

               spodbujati države v regiji k sodelovanju pri regionalnih vprašanjih skupnega interesa, kot so skupne varnostne grožnje, boj proti terorizmu, nezakoniti trgovini in organiziranemu kriminalu;

               (c)

               prispevati k mirnemu reševanju sporov v skladu z načeli mednarodnega prava in pomagati pri izvajanju takih rešitev spora v tesnem sodelovanju z Združenimi narodi, OVSE in njeno skupino iz Minska;

               (d)

               v zvezi s krizo v Gruziji:

                           (i)

                           pomagati pri pripravi mednarodnih pogovorov iz točke 6 načrta za dogovor z dne 12. avgusta 2008 pod imenom „Mednarodna razprava v Ženevi“ in njegovih izvedbenih ukrepov z dne 8. septembra 2008, med drugim o načinih zagotavljanja varnosti in stabilnosti v regiji, vprašanj beguncev in notranje razseljenih oseb, in sicer na podlagi mednarodno priznanih načel, in vseh drugih zadevah, o katerih se strani medsebojno dogovorita;

                           (ii)

                           pomagati pri opredelitvi stališča Unije in jo zastopati na ravni PPEU v pogovorih iz točke (i) ter

                           (iii)

                           olajšati izvedbo načrta za dogovor z dne 12. avgusta 2008 ter njegovih izvedbenih ukrepov z dne 8. septembra 2008;

               (e)

               olajšati pripravo in izvedbo ukrepov za krepitev zaupanja, opirajoč se na strokovno znanje držav članic, kadar je na voljo in je to ustrezno;

               (f)

               po potrebi pomagati pri pripravi prispevkov Unije k izvajanju možne rešitve spora;

               (g)

               krepiti dialog Unije z glavnimi zadevnimi akterji glede regije;

               (h)

               pomagati Uniji pri nadaljnjem razvoju celovite politike do Južnega Kavkaza;

               (i)

               v okviru dejavnosti iz tega člena prispevati k izvajanju politike Unije na področju človekovih pravic in smernic Unije o človekovih pravicah, predvsem glede otrok in žensk na območjih, ki so jih prizadeli konflikti, zlasti s spremljanjem in obravnavanjem razvoja dogodkov v zvezi s tem.

         Člen 4
   Izvajanje mandata
   1.   PPEU je odgovoren za izvajanje mandata, pri tem pa je pod nadzorom VP.
   2.   PVO vzdržuje prednostne stike s PPEU in je njegova glavna točka za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2018 do 29. februarja 2020 je 4 340 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Oblikovanje in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za oblikovanje svoje ekipe. Ekipa vključuje strokovnjake za posebna vprašanja politik, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo napotitev osebja za delo pri PPEU. Plače takega napotenega osebja krije država članica, zadevna institucija Unije oziroma ESZD. K PPEU se lahko napotijo tudi strokovnjaki, ki so jih države članice napotile v institucije Unije ali ESZD. Mednarodno pogodbeno osebje ima državljanstvo ene od držav članic.
   3.   Vse napoteno osebje ostane pod upravno pristojnostjo države članice pošiljateljice, institucije Unije, ki ga pošilja, ali ESZD ter opravlja svoje obveznosti in ravna v interesu mandata PPEU.
   4.   Osebje PPEU je nameščeno skupaj z zadevnimi oddelki ESZD ali delegacijami Unije, da se zagotovi usklajenost in doslednost njihovih zadevnih dejavnosti.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU, doseže dogovor z državami gostiteljicami. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela in minimalne standarde varovanja tajnih podatkov iz Sklepa Sveta 2013/488/EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
   2.   Delegacije Unije v tej regiji oziroma države članice zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu s svojim mandatom in varnostnimi razmerami na območju, za katerega je odgovoren, sprejme vse razumno izvedljive ukrepe za varnost vsega osebja, ki je pod neposrednim nadzorom PPEU, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično in organizacijsko varnost ter varnost postopkov, ureja upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in evakuacijo;

               (b)

               zagotovi, da je vse osebje, napoteno zunaj Unije, zavarovano za visoko stopnjo tveganja glede na razmere na območju, za katerega je odgovoren;

               (c)

               zagotovi, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za to območje določila ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP, in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, usklajenosti in učinkovitosti ukrepanja Unije ter pomaga zagotavljati, da se za doseganje ciljev politike Unije vsi instrumenti Unije in ukrepi držav članic uporabljajo dosledno. Po potrebi se vzpostavi stik z državami članicami. Dejavnosti PPEU so usklajene z dejavnostmi Komisije. PPEU organizira redne informativne sestanke za misije držav članic in delegacije Unije.
   2.   Na terenu vzdržuje tesne stike z vodji delegacij Unije in vodji misij držav članic. Ti PPEU pri izvajanju mandata pomagajo po svojih najboljših močeh. PPEU ob skrbnem usklajevanju z vodjo delegacije Unije v Gruziji daje lokalne politične smernice vodji nadzorne misije Evropske unije v Gruziji (EUMM Georgia). PPEU in poveljnik civilne operacije za EUMM Georgia se po potrebi medsebojno posvetujeta. PPEU sodeluje tudi z drugimi mednarodnimi in regionalnimi akterji na terenu.
   Člen 13
   Pomoč v zvezi z zahtevki
   PPEU in osebje PPEU pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov predhodnih PPEU za Južni Kavkaz in za krizo v Gruziji, in zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova skladnost z drugimi prispevki Unije v regiji se redno pregledujeta. PPEU do 31. oktobra 2018 predloži Svetu, VP in Komisiji poročilo o napredku, do 30. novembra 2019 pa celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.

      V Luxembourgu, 25. junija 2018

            Za Svet

            Predsednica

         F. MOGHERINI

      (1)  Sklep Sveta (SZVP) 2017/2071 z dne 13. novembra 2017 o imenovanju posebnega predstavnika Evropske unije za Južni Kavkaz in za krizo v Gruziji (UL L 295, 14.11.2017, str. 55).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta (SZVP) 2018/909 z dne 25. junija 2018 o določitvi skupnih pravil za upravljanje projektov PESCO

text:
               26.6.2018

               SL

               Uradni list Evropske unije

               L 161/37

         SKLEP SVETA (SZVP) 2018/909
   z dne 25. junija 2018
   o določitvi skupnih pravil za upravljanje projektov PESCO
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 46(6) Pogodbe,
   ob upoštevanju Sklepa Sveta (SZVP) 2017/2315 z dne 11. decembra 2017 o vzpostavitvi stalnega strukturnega sodelovanja (PESCO) in določitvi seznama vključenih držav članic (1),
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 11. decembra 2017 sprejel Sklep (SZVP) 2017/2315.

               (2)

               Člen 4(2)(f) navedenega sklepa določa, da Svet določi skupna pravila za upravljanje projektov, ki jih lahko vključene države članice za posamezni projekt, v katerem sodelujejo, po potrebi prilagodijo.

               (3)

               Kot je določeno v uvodni izjavi 5 Sklepa Sveta (SZVP) 2018/340 (2), bo zaradi zagotavljanja skladnosti izvajanje vseh projektov PESCO temeljilo na skupnih pravilih za upravljanje projektov, vključno, med drugim in če je ustrezno, s pravili o vlogi opazovalcev.

               (4)

               V skladu z odstavkom 12 Priporočila Sveta z dne 6. marca 2018 o časovnem načrtu za izvajanje PESCO (3) bi moral Svet skupna pravila za upravljanje projektov sprejeti do junija 2018. S skupnimi pravili naj bi začrtali okvir, ki bo zagotavljal skladno in dosledno izvajanje projektov PESCO ter vključeval načine za redno obveščanje Sveta o napredku pri izvajanju posameznih projektov v skladu s členom 5(3) Sklepa (SZVP) 2017/2315, in omogočili Svetu potreben nadzor. V zvezi s tem bi bilo treba podrobneje opredeliti vloge in odgovornosti vključenih držav članic, vključno, med drugim in če je to ustrezno, z vlogami držav opazovalk, ter s sekretariatom PESCO, ki ga skupaj zagotavljata Evropska služba za zunanje delovanje (ESZD), vključno z Vojaškim štabom EU (EUMS), in Evropska obrambna agencija (EDA). S tem okvirom naj bi vključenim državam zagotovili tudi splošne smernice za pripravo ustreznih dogovorov o upravljanju posameznega projekta v skladu s členom 5(3) Sklepa (SZVP) 2017/2315. V zvezi s tem bo Svet do junija 2018 ponovno obravnaval vprašanje nalog usklajevanja vključenih držav članic v okviru projektov.

               (5)

               Člen 7 Sklepa (SZVP) 2017/2315 določa, da ESZD, vključno z EUMS, in EDA skupaj opravljata potrebne naloge sekretariata za PESCO, in podrobneje opredeljuje vloge in odgovornosti teh subjektov pri podpori delovanju PESCO, vključno s projekti PESCO.

               (6)

               V skladu s členom 4(2)(g) Sveta (SZVP) 2017/2315 Svet sprejme sklep, v katerem pravočasno določi splošne pogoje, pod katerimi bi bile lahko tretje države izjemoma povabljene k sodelovanju pri posameznih projektih, v skladu s členom 9, zlasti členom 9(1) navedenega sklepa, in s točko 13 Priporočila Sveta z dne 6. marca 2018.

               (7)

               Svet bi zato moral sprejeti sklep o določitvi skupnih pravil za upravljanje projektov PESCO –

         SPREJEL NASLEDNJI SKLEP:
   Člen 1
   Opredelitev pojma
   V tem sklepu pojem „članice projekta“ pomeni vključene države članice, ki sodelujejo v projektu PESCO.
   Člen 2
   Informacije in nadzor s strani Sveta
   1.   Svet vsako leto do novembra pregleda in po potrebi posodobi Sklep (SZVP) 2018/340. Posodobljeni seznam članic projekta za vsak projekt, in sicer članic, ki so predložile predlog za projekt, in članic, ki so bile sprejete k projektu v skladu s členom 5(2) Sklepa (SZVP) 2017/2315, se objavi skupaj s tako posodobljenim sklepom Sveta.
   2.   Članice projekta Svet enkrat na leto ustrezno obvestijo o razvoju zadevnih projektov PESCO. V ta namen vključene članice projekta prek koordinatork projektov sekretariatu PESCO poročajo o napredku, doseženem v okviru zadevnih projektov PESCO, in pri tem uporabijo predlogo za opis projekta PESCO iz odstavka 11 Priporočila Sveta z dne 6. marca 2018 prek skupne elektronske delovne platforme. Ta poročila vključujejo konsolidirane informacije o napredku pri izvajanju projekta, njegov načrt, cilje in mejnike ter njegov prispevek k izpolnjevanju zadevnih večjih obveznosti. V skladu s Sklepom Sveta 2013/488/EU (4) se članice projekta lahko dogovorijo o določitvi stopnje zaupnosti relevantnih delov informacij, ki jih je treba predložiti.
   Sekretariat PESCO izda poziv, s katerim da koordinatorkam projektov na voljo šest tednov za poročanje, ter zbere konsolidirane informacije o projektih PESCO, da bi jih posredoval Svetu. Posredovanje Svetu se načeloma opravi pred letnim poročilom o PESCO, ki ga predloži visoki predstavnik, ob upoštevanju točk 14, 15 in 16 Priporočila Sveta z dne 6. marca 2018.
   3.   Na zahtevo Sveta članice projekta prek koordinatork projektov poleg rednih informacij iz odstavka 2 predložijo dodatne informacije o nekaterih specifičnih projektih.
   4.   Vključene države članice predložijo tudi informacije o svojem individualnem prispevku k projektom PESCO, v katerih sodelujejo, prek nacionalnih izvedbenih načrtov, ki se letno pregledajo in po potrebi posodabljajo v skladu s členom 3(2) Sklepa (SZVP) 2017/2315.
   5.   Skupno elektronsko delovno platformo koordinatorke projektov uporabljajo tudi za poročanje o drugem zadevnem napredku in spremembah v zvezi s projektom, vključno s sprejemom novih članic projekta in opazovalcev ter datumom njihovega sprejema. Skupna elektronska delovna platforma se uporablja tako, da zagotavlja preglednost predloženih informacij za vse vključene države članice.
   Člen 3
   Sekretariat PESCO
   Da bi izpolnil svoje obveznosti, sekretariat PESCO v skladu s členom 7 Sklepa (SZVP) 2017/2315:

               (a)

               deluje kot enotna kontaktna točka v okviru Unije za vse zadeve PESCO;

               (b)

               deluje kot enotna kontaktna točka tudi za vse vključene države članice za izmenjavo informacij z uporabo namenskega elektronskega naslova in skupne elektronske delovne platforme. Tudi sekretariat PESCO svoje dokumente razpošilja prek skupne elektronske delovne platforme;

               (c)

               zagotavlja podporo in usklajuje ocenjevanje predlogov projektov PESCO, in prispeva k temu, da vključene države članice predložijo informacije, potrebne za oceno projektov, in da se Svetu poroča na strukturiran način;

               (d)

               vključenim državam članicam, ki nameravajo predlagati projekt, na njihovo zahtevo pomaga pri obveščanju drugih vključenih držav članic. V skladu s členom 5(2) Sklepa (SZVP) 2017/2315 se take informacije razpošljejo v primernem času, da se pridobi podpora zainteresiranih vključenih držav članic in se jim omogoči, da se pridružijo in predlog predložijo skupaj;

               (e)

               podpira članice projekta pri zagotavljanju najnovejših informacij o svojih projektih v zadevnih pripravljalnih telesih Sveta oziroma v okviru EDA;

               (f)

               posreduje prošnje, prejete od članic projekta ustreznim službam ESZD, vključno z EUMS, in agenciji EDA, za podporo zadevnim projektom in njihovemu izvajanju.

         Člen 4
   Članice projekta
   1.   V skladu s členom 5(3) Sklepa (SZVP) 2017/2315 se članice projekta, ki sodelujejo pri projektu, med seboj soglasno dogovorijo o načinu in obsegu sodelovanja ter o upravljanju projekta.
   2.   Ti dogovori lahko zajemajo prispevke, ki so potrebni za sodelovanje pri projektu, in zahteve v zvezi z njim, postopek odločanja v okviru projekta, pogoje za izstop iz projekta ali pridružitev drugih vključenih držav članic ter določbe o statusu opazovalk. Ti dogovori lahko zajemajo tudi zadeve iz člena 7.
   3.   V skladu s členom 5(2) Sklepa (SZVP) 2017/2315 se lahko članice projekta med seboj soglasno dogovorijo, da sprejmejo k projektu druge vključene države članice, če te za to zaprosijo. O sprejemu novih članic obvestijo Svet.
   4.   Članice projekta se lahko med seboj soglasno dogovorijo, da bodo za sprejemanje nekaterih odločitev, na primer tistih o upravnih zadevah, uporabljale drugačna pravila glasovanja.
   5.   Članice projekta k projektu prispevajo lastna sredstva in strokovno znanje. Vsaka od njih glede na obseg zadevnega projekta določi naravo svojega prispevka, kar lahko vključuje človeške vire, finančne vire, strokovno znanje, opremo ali prispevke v naravi. Taki prispevki morajo biti v pomoč pri izpolnjevanju cilja projekta in imeti učinek na projekt.
   6.   Članice projekta si prizadevajo vsak projekt zasnovati tako, da bodo njegovi rezultati in časovni okvir usklajeni z drugimi projekti PESCO, sam projekt pa usklajen s pobudami, oblikovanimi v drugih relevantnih institucionalnih okvirih, pri čemer hkrati zagotovijo preglednost in vključenost ter preprečijo nepotrebno podvajanje.
   7.   Članice projekta si v skladu z večjimi obveznostmi, ki so jih prevzele kot vključene države članice, prizadevajo zagotoviti uporabne sile in zmogljivosti, predvsem dobro opremljene, usposobljene in interoperabilne, z ustrezno strukturo, zalogami in rezervami, ki jih je mogoče razporediti v okviru operacij in ki lahko izvajajo ali podpirajo operacije.
   8.   Vsaka članica projekta določi nacionalno kontaktno točko za vsak projekt PESCO, v katerem sodeluje.
   Člen 5
   Koordinatorke projektov
   1.   Članice projekta za vsak projekt PESCO med seboj izberejo in imenujejo eno ali več koordinatork projekta, ki so odgovorne za usklajevanje. Načeloma lahko pobudnice projekta prevzamejo vlogo koordinatorke.
   2.   Koordinatorke projekta predvsem:

               (a)

               vsaj enkrat na leto na podlagi predloge za opis projekta PESCO posodobijo informacije na skupni elektronski platformi, ki jo je vzpostavil sekretariat PESCO;

               (b)

               skrbijo za sodelovanje med članicami projekta in po potrebi s koordinatorkami drugih relevantnih projektov PESCO ter so osrednja točka za vprašanja v zvezi s projektom;

               (c)

               lahko pomagajo pri oblikovanju dogovorov zvezi s projektom, navedenih v členu 4, in pripravi potrebne projektne dokumentacije, vključno s poročanjem. V ta namen lahko uporabijo orodja za pomoč pri upravljanju projektov, ki se vključenim državam članicam ponujene v okviru EDA;

               (d)

               se po potrebi zavzemajo za to, da bi z zmogljivostmi, razvitimi v okviru določenega projekta, odpravili pomanjkljivosti, opredeljene v načrtu EU za razvoj zmogljivosti in usklajenem letnem pregledu na področju obrambe, ter prispevali k izpolnjevanju večjih obveznosti, tudi v zvezi z najzahtevnejšimi misijami, in k doseganju ravni ambicioznosti Unije.

         3.   Članice projekta lahko med seboj sklenejo dodatne dogovore o nalogah in odgovornosti koordinatorke projekta, pri čemer upoštevajo posebne značilnosti projekta. Zlasti kadar se članice projekta dogovorijo, da bodo za koordinatorko projekta imenovale več članic projekta, se ohrani ena sama kontaktna točka za stike s sekretariatom PESCO.
   Člen 6
   Opazovalke
   1.   Članice projekta se lahko med seboj dogovorijo, da bodo drugim vključenim državam članicam dovolile, da postanejo opazovalke projekta.
   2.   Vključene države članice lahko načeloma postanejo opazovalke pod določenimi pogoji, ki med drugim zadevajo trajanje, ki jih določijo članice projekta v skladu s posebnimi značilnostmi projekta. Koordinatorke projekta na zahtevo predložijo te pogoje.
   3.   Članice projekta lahko med seboj sklenejo posebne dogovore o statusu opazovalk, pri čemer upoštevajo posebne značilnosti projekta in različnih faz njegovega razvoja.
   4.   Opazovalkam k projektu ni treba prispevati lastnih sredstev in strokovnega znanja. Prizadevajo si lahko za to, da v poznejši fazi postanejo članice projekta, ne da bi s tem upočasnile napredek pri izvajanju projekta.
   Člen 7
   Druge zadeve, ki jih zajemajo dogovori o projektih
   1.   Dogovori, ki jih lahko med seboj v okviru posameznega projekta PESCO sklenejo članice projekta, kadar je ustrezno v pisni obliki, zaradi izvajanja člena 5(3) Sklepa (SZVP) 2017/2315 med drugim vključujejo nekatera ali vsa naslednja področja:

               —

               pripravo in koordinacijo sestankov članic projekta in predsedovanje tem sestankom,

               —

               razdelitev vlog in odgovornosti med članicami projekta,

               —

               po potrebi povabilo Komisiji k sodelovanju pri izvajanju projekta,

               —

               proračunska in finančna pravila,

               —

               navzočnost opazovalk pri izvajanju projekta,

               —

               pravila, ki se uporabijo, kadar se katera od članic projekta odločiti izstopiti iz projekta, vključno s pravnimi in finančnimi vidiki, ali kadar se vključena država članica želi pridružiti projektu,

               —

               določitev primerov, v katerih lahko članice projekta zaprosijo za pomoč ESZD, vključno z EUMS, in EDA,

               —

               specifikacije, nabavno strategijo, izbrano strukturo za pomoč pri izvajanju projekta in nabor industrijskih podjetij. V zvezi s tem se lahko članice projekta med seboj dogovorijo, da bodo uporabljale orodja za upravljanje projekta, ki jih uporablja EDA, kot so dogovori o projektih, skupni cilji in zahteve glede osebja, ali analize ekonomske upravičenosti.

         2.   Članice projekta se lahko med seboj soglasno dogovorijo, da odločitve o zgoraj navedenih zadevah sprejmejo v skladu s členom 4(4).
   Člen 8
   Uporaba razvitih sil in zmogljivosti
   Sile in zmogljivosti, razvite v okviru projekta PESCO, lahko članice projekta uporabljajo po potrebi posamično ali skupaj, v okviru dejavnosti, ki jih izvajajo Evropska unija, ZN in NATO, ali v drugih okvirih.
   Člen 9
   Pregled
   Ta sklep se pregleda do 31. decembra 2020.
   Ta sklep se po potrebi prilagodi, da se upoštevajo splošni pogoji, ki zadevajo sodelovanje tretjih držav pri posameznih projektih in ki jih Svet določi v skladu s členom 4(2)(g) in členom 9(1) Sklepa (SZVP) 2017/2315.
   Člen 10
   Začetek veljavnosti
   Ta sklep začne veljati na dan sprejetja.

      V Luxembourgu, 25. junija 2018

            Za Svet

            Predsednica

         F. MOGHERINI

      (1)  UL L 331, 14.12.2017, str. 57.

      (2)  Sklep Sveta (SZVP) 2018/340 z dne 6. marca 2018 o pripravi seznama projektov, ki se bodo oblikovali v okviru PESCO (UL L 65, 8.3.2018, str. 24).

      (3)  UL C 88, 8.3.2018, str. 1.

      (4)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta (SZVP) 2018/905 z dne 25. junija 2018 o podaljšanju mandata posebnega predstavnika Evropske unije za Afriški rog

text:
               26.6.2018

               SL

               Uradni list Evropske unije

               L 161/16

         SKLEP SVETA (SZVP) 2018/905
   z dne 25. junija 2018
   o podaljšanju mandata posebnega predstavnika Evropske unije za Afriški rog
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 8. decembra 2011 sprejel Sklep Sveta 2011/819/SZVP (1) o imenovanju Alexandra RONDOSA za posebnega predstavnika Evropske unije (PPEU) za Afriški rog. Mandat PPEU se izteče 20. junija 2018.

               (2)

               Mandat PPEU bi bilo treba podaljšati za nadaljnjih 20 mesecev.

               (3)

               PPEU bo mandat izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   1.   Mandat Alexandra RONDOSA kot PPEU za Afriški rog se podaljša do 29. februarja 2020. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   2.   Za namene mandata PPEU je Afriški rog opredeljen kot območje, ki zajema Republiko Džibuti, Državo Eritrejo, Zvezno demokratično republiko Etiopijo, Republiko Kenijo, Zvezno republiko Somalijo, Republiko Sudan, Republiko Južni Sudan in Republiko Ugando. Glede vprašanj s pomenom za širšo regijo PPEU po potrebi sodeluje z državami in regionalnimi subjekti zunaj Afriškega roga.
   Člen 2
   Cilji politike
   1.   Mandat PPEU temelji na ciljih politike Unije za Afriški rog, kakor so določeni v globalni strategiji EU iz junija 2016, njegovem strateškem okviru za Afriški rog, sprejetem 14. novembra 2011, regionalnem akcijskem načrtu za Afriški rog za obdobje 2015–2020, sprejetem 26. oktobra 2015, in zadevnih sklepov Sveta, in sicer dejavno prispevati k regionalnim in mednarodnim prizadevanjem za doseganje mirnega sožitja in trajnega miru, varnosti in razvoja v državah in med državami v regiji. PPEU si poleg tega prizadeva okrepiti kakovost, intenzivnost, učinek in prepoznavnost raznovrstnih prizadevanj Unije na območju Afriškega roga.
   2.   Cilji politike, h katerim prispeva PPEU, med drugim vključujejo:

               (a)

               kontinuirano stabilizacijo Afriškega roga ob upoštevanju širše regionalne dinamike;

               (b)

               reševanje konfliktov, zlasti tistih v Somaliji, Južnem Sudanu in Sudanu, ter preprečevanje mogočih konfliktov med državami v regiji ali znotraj njih in zgodnje opozarjanje nanje;

               (c)

               podporo političnemu, varnostnemu in gospodarskemu regionalnemu sodelovanju, zlasti v okviru obnovljenega političnega sodelovanja med Unijo in Medvladno agencijo za razvoj (IGAD);

               (d)

               boljše upravljanje mešanih migracijskih tokov z območja Afriškega roga in na tem območju ter odpravljanje vzrokov za te tokove in njihove humanitarne vidike;

               (e)

               varnost ob Rdečem morju.

         Člen 3
   Mandat
   1.   Da bi se dosegli cilji politike Unije za Afriški rog, ima PPEU naslednji mandat:

               (a)

               na podlagi strateškega okvira in njegovega regionalnega akcijskega načrta sodelovati z vsemi ustreznimi deležniki v regiji, vladami, regionalnimi organi, mednarodnimi in regionalnimi organizacijami, civilno družbo in diasporo, da bi tako pospešil uresničevanje ciljev Unije in prispeval k boljšemu razumevanju vloge Unije v regiji;

               (b)

               sodelovati s pomembnimi akterji zunaj regije, ki lahko vplivajo na Afriški rog, v interesu reševanja vprašanj, povezanih s širšo regionalno stabilnostjo, tudi v zvezi z Rdečim morjem, zahodnim Indijskim oceanom in financiranjem misije Afriške unije v Somaliji (AMISOM). Ti stiki zajemajo dvostransko sodelovanje z Združenimi državami Amerike, zalivskimi državami, Egiptom, Turčijo in Kitajsko, regionalne stike s Svetom za sodelovanje v Zalivu in ustrezno sodelovanje z drugimi ustreznimi akterji, ki se lahko pojavijo;

               (c)

               zastopati Unijo v ustreznih mednarodnih forumih, kot je primerno, in skrbeti za prepoznavnost podporne vloge Unije pri obvladovanju kriz, pa tudi pri reševanju in preprečevanju konfliktov;

               (d)

               spodbujati in podpirati uspešno politično in varnostno sodelovanje ter gospodarsko povezovanje v regiji, in sicer prek partnerstev Unije z Afriško unijo (AU) in regionalnimi organizacijami, zlasti IGAD; prispevati k nadaljnjemu ukrepanju na podlagi ministrskih srečanj EU in IGAD ter neformalnih ministrskih srečanj EU z državami članicami IGAD;

               (e)

               spremljati politično dogajanje v regiji in prispevati k oblikovanju politike Unije do regije, da bi se oblikovali konkretni predlogi za ukrepanje, tudi v zvezi z Eritrejo, Etiopijo, Somalijo, Sudanom, Južnim Sudanom, mejnim sporom med Džibutijem in Eritrejo, mejnim sporom med Etiopijo in Eritrejo, izvajanjem Sporazuma iz Alžira, nilskim sporom in drugimi vprašanji v regiji, ki vplivajo na njeno varnost, stabilnost in napredek;

               (f)

               v zvezi s Somalijo in ob natančnem usklajevanju z vodjo delegacije Unije v Somaliji ter ustreznimi regionalnimi in mednarodnimi partnerji, vključno s posebnim predstavnikom generalnega sekretarja ZN za Somalijo, AU in IGAD, še naprej dejavno prispevati k ukrepom in pobudam za nadaljnjo stabilizacijo Somalije, zlasti dokončanju procesa vzpostavljanja zvezne države in izvajanju načrta za prehod, ki bi omogočil postopen prehod in prenos odgovornosti z AMISOM na somalsko vlado in institucije. PPEU poleg tega še naprej podpira razvijanje varnostnega sektorja v Somaliji, tudi prek misij Unije v okviru skupne varnostne in obrambne politike v regiji, ter si v skrbnem posvetovanju z državami članicami prizadevati za boljše usklajevanje mednarodnih donatorjev pri podpiranju varnostnega sektorja v Somaliji;

               (g)

               v zvezi s Sudanom ter v tesnem sodelovanju z vodjema delegacij Unije v Kartumu in pri AU v Adis Abebi prispevati k usklajenosti in uspešnosti politike Unije do Sudana ter podpirati politične rešitve za razmere v Darfurju, Južnem Kordofanu in Modrem Nilu ter nacionalno spravo v okviru celovitega političnega procesa, med drugim z izvedbo načrtovanih volitev leta 2020. V zvezi s tem PPEU prispeva k usklajenemu mednarodnemu pristopu skupaj z AU in zlasti z izvedbeno skupino AU za Sudan in Južni Sudan na visoki ravni, ZN ter drugimi vodilnimi regionalnimi in mednarodnimi deležniki, pri čemer upošteva tudi potrebo po podpori mirnega soobstoja Sudana in Južnega Sudana, zlasti z izvajanjem sporazumov iz Adis Abebe in rešitvijo nerešenih vprašanj v zvezi z obdobjem po izteku celovitega mirovnega sporazuma;

               (h)

               v zvezi z Južnim Sudanom na podlagi sporazuma o rešitvi spora v Južnem Sudanu in procesom foruma na visoki ravni za revitalizacijo sporazuma še naprej sodelovati na regionalni ravni, zlasti z ZN, AU, IGAD, sosedami Južnega Sudana in drugimi vodilnimi mednarodnimi partnerji, da bi zagotovili preprečitev nadaljnjih konfliktov in izvajanje verodostojnega sporazuma. Pri tem PPEU tesno sodeluje z vodjema delegacij Unije v Jubi in pri AU v Adis Abebi;

               (i)

               preučevati čezmejne izzive, zlasti v zvezi z migracijami in, na zahtevo, sodelovati v dialogih o migracijah z zadevnimi deležniki ter na splošno prispevati k politiki Unije v zvezi z migracijami in begunci v regiji v skladu s prednostnimi politikami Unije z namenom okrepitve sodelovanja, vključno na področju vračanja in ponovnega sprejema;

               (j)

               pozorno spremljati druge čezmejne izzive, ki zadevajo Afriški rog, s poudarkom na radikalizaciji in terorizmu, pa tudi pomorsko varnost in piratstvo, organizirani kriminal, tihotapljenje orožja, izdelkov iz prostoživečih živali, drog in drugega tihotapskega blaga ter trgovine z njimi ter vse politične in varnostne posledice humanitarnih kriz;

               (k)

               širiti humanitarni dostop po vsej regiji;

               (l)

               prispevati k izvajanju Sklepa Sveta 2011/168/SZVP (2) in politike Unije na področju človekovih pravic v sodelovanju s PPEU za človekove pravice, vključno s smernicami EU o človekovih pravicah, zlasti smernicami EU o otrocih v oboroženih spopadih, pa tudi smernicami EU o nasilju nad ženskami in dekleti ter boju proti vsem vrstam diskriminacije proti njim, pa tudi politike Unije v zvezi z Resolucijo Varnostnega sveta ZN 1325 (2000), tudi s spremljanjem in poročanjem o razvoju dogodkov ter pripravo priporočil v zvezi s tem.

         2.   Za izpolnitev svojega mandata PPEU med drugim:

               (a)

               svetuje in poroča o opredelitvi stališč Unije v mednarodnih forumih, kot je primerno, da bi tako dejavno spodbujal celovito politiko Unije do Afriškega roga;

               (b)

               vzdržuje pregled nad vsemi dejavnostmi Unije.

         Člen 4
   Izvajanje mandata
   1.   PPEU je odgovoren za izvajanje mandata, pri tem pa je pod nadzorom VP.
   2.   PVO vzdržuje prednostne stike s PPEU in je njegova glavna točka za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   4.   PPEU svoje dejavnosti prvenstveno opravlja v regiji, hkrati pa zagotavlja redno navzočnost na sedežu ESZD.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2018 do 29. februarja 2020 je 4 295 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Oblikovanje in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za oblikovanje ekipe. Ekipa vključuje strokovnjake za določena vprašanja politik in varnostna vprašanja, kot to zahteva mandat, med drugim tudi za vprašanja enakosti spolov. PPEU nemudoma in redno obvešča Svet in Komisijo o sestavi ekipe.
   2.   Države članice, institucije Unije in ESZD lahko predlagajo napotitev osebja za delo pri PPEU. Plače takega napotenega osebja krije država članica, zadevna institucija Unije oziroma ESZD. K PPEU se lahko napotijo tudi strokovnjaki, ki so jih države članice napotile v institucije Unije ali ESZD. Mednarodno pogodbeno osebje ima državljanstvo ene od držav članic.
   3.   Vse napoteno osebje ostane pod upravno pristojnostjo države članice pošiljateljice, institucije Unije, ki ga pošilja, ali ESZD ter opravlja svoje obveznosti in ravna v interesu mandata PPEU.
   4.   Osebje PPEU je nameščeno skupaj z zadevnimi oddelki ESZD ali delegacijami Unije, da se zagotovi usklajenosti in doslednosti njihovih zadevnih dejavnosti.
   Člen 7
   Privilegiji in imunitete PPEU in osebja PPEU
   Po potrebi se z državami gostiteljicami doseže dogovor o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela in minimalne standarde varovanja tajnih podatkov, določene s Sklepom Sveta 2013/488/EU (3).
   Člen 9
   Dostop do informacij in logistična podpora
   1.   Države članice, Komisija, ESZD in generalni sekretariat Sveta PPEU zagotovijo dostop do vseh ustreznih informacij.
   2.   Delegacije Unije v tej regiji in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in varnostnimi razmerami na območju, za katerega je odgovoren, sprejme vse razumno izvedljive ukrepe za varnost vsega osebja, ki je pod neposrednim nadzorom PPEU, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično in organizacijsko varnost ter varnost postopkov, ureja upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in evakuacijo;

               (b)

               zagotovi, da je vse osebje, napoteno zunaj Unije, zavarovano za visoko stopnjo tveganja glede na razmere na območju, za katerega je odgovoren;

               (c)

               zagotovi, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za območje določila ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, usklajenosti in učinkovitosti ukrepanja Unije ter pomaga zagotavljati, da se vsi instrumenti Unije in ukrepi držav članic uporabljajo dosledno za doseganje ciljev politike Unije. Po potrebi se vzpostavi stik z državami članicami. Dejavnosti PPEU so usklajene z dejavnostmi delegacij Unije in dejavnostmi Komisije. PPEU organizira redne informativne sestanke za misije držav članic in delegacije Unije v regiji.
   2.   Na terenu vzdržuje tesne stike z ustreznimi vodji misij držav članic in vodji delegacij Unije. Ti pomagajo PPEU pri izvajanju njegovega mandata po svojih najboljših močeh. PPEU ob tesnem usklajevanju z ustreznimi delegacijami Unije daje lokalne politične smernice poveljniku sil EUNAVFOR Atalanta, poveljniku misije EUTM Somalia in vodji misije EUCAP Somalia. PPEU, poveljniki operacij EU in poveljnik civilne operacije se po potrebi posvetujejo.
   3.   PPEU tesno sodeluje z organi zadevnih držav, z ZN, AU, IGAD, drugimi deležniki na nacionalni, regionalni in mednarodni ravni ter s civilno družbo v regiji.
   Člen 13
   Pomoč v zvezi z zahtevki
   PPEU in osebje PPEU pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov predhodnih PPEU za Sudan (in Južni Sudan), ter zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova usklajenost z drugimi prispevki Unije za to regijo se redno pregledujeta. PPEU do 31. oktobra 2018 predloži Svetu, VP in Komisiji poročilo o napredku, do 30. novembra 2019 pa celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.

      V Luxembourgu, 25. junija 2018

            Za Svet

            Predsednica

         F. MOGHERINI

      (1)  Sklep Sveta 2011/819/SZVP z dne 8. decembra 2011 o imenovanju posebnega predstavnika Evropske unije za Afriški rog (UL L 327, 9.12.2011, str. 62).

      (2)  Sklep Sveta 2011/168/SZVP z dne 21. marca 2011 o Mednarodnem kazenskem sodišču in razveljavitvi Skupnega stališča 2003/444/SZVP (UL L 76, 22.3.2011, str. 56).

      (3)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta (SZVP) 2018/908 z dne 25. junija 2018 o podaljšanju mandata posebnega predstavnika Evropske unije v Bosni in Hercegovini

text:
               26.6.2018

               SL

               Uradni list Evropske unije

               L 161/32

         SKLEP SVETA (SZVP) 2018/908
   z dne 25. junija 2018
   o podaljšanju mandata posebnega predstavnika Evropske unije v Bosni in Hercegovini
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 19. januarja 2015 sprejel Sklep (SZVP) 2015/77 (1) o imenovanju Larsa-Gunnarja WIGEMARKA za posebnega predstavnika Evropske unije (PPEU) v Bosni in Hercegovini. Mandat PPEU se izteče 30. junija 2018.

               (2)

               Mandat PPEU bi bilo treba podaljšati za nadaljnjih 14 mesecev.

               (3)

               PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Larsa-Gunnarja WIGEMARKA kot PPEU v Bosni in Hercegovini se podaljša do 31. avgusta 2019. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   Člen 2
   Cilji politike
   1.   Mandat PPEU temelji na naslednjih ciljih politike Unije v Bosni in Hercegovini (BiH):

               (a)

               nenehno napredovanje v okviru stabilizacijsko-pridružitvenega procesa;

               (b)

               zagotavljanje stabilne, delujoče, mirne, večetnične in združene BiH, ki mirno sodeluje s svojimi sosedami, in

               (c)

               zagotavljanje, da BiH nepovratno napreduje proti članstvu v Uniji.

         2.   Unija bo prav tako še naprej podpirala izvajanje Splošnega okvirnega sporazuma za mir v BiH.
   Člen 3
   Mandat
   Da bi se dosegli cilji politike, je mandat PPEU:

               (a)

               zagotavljati svetovanje in pomoč Unije v političnem procesu, zlasti s spodbujanjem dialoga med različnimi ravnmi vladanja;

               (b)

               zagotavljati doslednost in skladnost ukrepov Unije;

               (c)

               omogočati lažji napredek pri uresničevanju političnih, gospodarskih in prednostnih nalog Unije, zlasti s spodbujanjem nadaljnjega dela v zvezi zusklajevalnim mehanizmom za zadeve Unije in nadaljnjega izvajanja programa reform;

               (d)

               podpirati notranja prizadevanja v skladu z evropskimi standardi za zagotovitev upoštevanja volilnih izidov;

               (e)

               spremljati izvršne in zakonodajne organe na vseh ravneh vladanja v BiH in jim svetovati ter vzdrževati stike z oblastmi in političnimi strankami v BiH;

               (f)

               skrbeti za uresničevanje prizadevanj Unije v okviru najrazličnejših dejavnosti na področju pravne države in reforme varnostnega sektorja, spodbujati splošno usklajenost prizadevanj Unije pri preprečevanju organiziranega kriminala in korupcije, pa tudi v boju proti terorizmu in v tej zvezi zagotavljati smernice glede na lokalne politične razmere ter pri tem po potrebi pripravljati ocene in napotke za VP in Komisijo;

               (g)

               zagotavljati podporo za okrepljeno in učinkovitejšo povezanost kazenskega pravosodja in policije v BiH ter za pobude za izboljšanje učinkovitosti in nepristranskosti pravosodnih institucij, zlasti strukturirani dialog o pravosodju;

               (h)

               brez poseganja v vojaško strukturo poveljevanja poveljniku sil EU zagotavljati politične smernice za vojaška vprašanja, povezana z lokalno politiko, zlasti glede občutljivih operacij, ter za odnose z lokalnimi organi in lokalnimi mediji; posvetovati se s poveljnikom sil EU pred političnim ukrepanjem, ki bi lahko vplivalo na varnostne razmere, ter skrbeti za usklajenost sporočil za lokalne organe in druge mednarodne organizacije; prispevati k posvetovanjem o strateškem pregledu EUFOR/ALTHEA;

               (i)

               usklajevati in uresničevati prizadevanja Unije na področju komuniciranja z javnostjo v BiH o zadevah Unije;

               (j)

               promovirati vključevanje v Unijo, in sicer s ciljno usmerjeno javno diplomacijo in dejavnostmi Unije za obveščanje, ki zagotavljajo, da javnost v BiH bolje razume in podpira zadeve, povezane z Unijo, ter pri tem med drugim sodelovati s tamkajšnjimi civilnodružbenimi akterji;

               (k)

               prispevati k razvoju in utrjevanju spoštovanja človekovih pravic in temeljnih svoboščin v BiH v skladu s politiko in smernicami EU na področju človekovih pravic;

               (l)

               spodbujati pristojne organe BiH k popolnemu sodelovanju z mednarodnim rezidualnim mehanizmom za kazenska sodišča;

               (m)

               skladno s procesom vključevanja v Unijo svetovati, pomagati, podpirati in spremljati politični dialog o potrebnih ustavnih in ustreznih zakonodajnih spremembah;

               (n)

               vzdrževati tesne stike in se natančno posvetovati z visokim predstavnikom v BiH in drugimi ustreznimi mednarodnimi organizacijami, ki so dejavne v tej državi; v tej zvezi obveščati Svet ter tudi Urad visokega predstavnika o razpravah na terenu glede mednarodne prisotnosti v državi;

               (o)

               po potrebi svetovati VP glede fizičnih ali pravnih oseb, proti katerim bi lahko bili, glede na razmere v BiH, uvedeni omejevalni ukrepi;

               (p)

               brez poseganja v zadevne strukture poveljevanja pomagati zagotoviti usklajeno delovanje vseh instrumentov Unije na terenu, da bi bili doseženi cilji politik Unije.

         Člen 4
   Izvajanje mandata
   1.   PPEU je odgovoren za izvajanje mandata, pri tem pa je pod nadzorom VP.
   2.   PVO vzdržuje prednostne stike s PPEU in je njegova glavna točka za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2018 do 31. avgusta 2019 je 7 521 937 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije. Sodelovanje fizičnih in pravnih oseb v postopku oddaje javnih naročil s strani PPEU je možno brez omejitev. Za blago, ki ga kupi PPEU, se tudi ne uporabljajo pravila glede porekla.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Oblikovanje in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za oblikovanje ekipe. Ekipa vključuje strokovnjake za posebna vprašanja politik, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo napotitev osebja za delo pri PPEU. Plače takega napotenega osebja krije zadevna država članica, institucija Unije oziroma ESZD. K PPEU se lahko napotijo tudi strokovnjaki, ki so jih države članice napotile v institucije Unije ali ESZD. Mednarodno pogodbeno osebje ima državljanstvo ene od držav članic.
   3.   Vse napoteno osebje ostane pod upravno pristojnostjo države članice pošiljateljice, institucije Unije, ki ga pošilja, ali ESZD ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se s pogodbenicami gostiteljicami doseže dogovor o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela in minimalne standarde varovanja tajnih podatkov iz Sklepa Sveta 2013/488/EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
   2.   Delegacija Unije oziroma države članice zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in varnostnimi razmerami na območju, za katerega je odgovoren, sprejme vse razumno izvedljive ukrepe za varnost vsega osebja, ki je pod neposrednim nadzorom PPEU, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično in organizacijsko varnost ter varnost postopkov, ureja upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in evakuacijo;

               (b)

               zagotovi, da je vse osebje, napoteno zunaj Unije, zavarovano za visoko stopnjo tveganja glede na razmere na območju, za katerega je odgovoren;

               (c)

               zagotovi, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za območje določila ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih varnostnih ocen, ter za Svet, VP in Komisijo pripravlja pisna poročila o izvajanju teh priporočil ter o drugih varnostnih vidikih v okviru poročil o napredku in poročila o izvajanju mandata.

         Člen 11
   Poročanje
   PPEU redno pripravlja poročila za VP in PVO. PPEU po potrebi poroča tudi delovnim skupinam Sveta. Redna poročila se razpošljejo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, usklajenosti in učinkovitosti ukrepanja Unije ter pomaga zagotavljati, da se vsi instrumenti Unije in ukrepi držav članic uporabljajo dosledno za doseganje ciljev politike Unije. Po potrebi se vzpostavi stik z državami članicami. Dejavnosti PPEU so ustrezno usklajene z dejavnostmi Komisije in z dejavnostmi drugih PPEU, dejavnih v tej regiji. PPEU organizira redne informativne sestanke za misije držav članic in delegacije Unije.
   2.   Na terenu vzdržuje tesne stike z vodji delegacij Unije v regiji in vodji misij držav članic. Ti PPEU pomagajo pri izvajanju njegovega mandata po svojih najboljših močeh. PPEU je v stiku tudi z drugimi mednarodnimi in regionalnimi akterji na terenu, predvsem pa vzdržuje tesne stike z visokim predstavnikom v BiH.
   3.   V podporo operacijam Unije za krizno upravljanje PPEU z drugimi akterji Unije na terenu izboljša razširjanje in izmenjavo informacij med akterji Unije na območju operacij, da bi tako dosegli visoko raven skupnega razumevanja položaja in presoje razmer.
   Člen 13
   Pomoč v zvezi z zahtevki
   PPEU in osebje PPEU pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov predhodnih PPEU za BIH, ter zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova usklajenost z drugimi prispevki Unije za zadevno regijo se redno pregledujeta. PPEU do 31. oktobra 2018 predloži Svetu, VP in Komisiji poročilo o napredku, do 31. maja 2019 pa celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.

      V Luxembourgu, 25. junija 2018

            Za Svet

            Predsednica

         F. MOGHERINI

      (1)  Sklep Sveta (SZVP) 2015/77 z dne 19. januarja 2015 o imenovanju posebnega predstavnika Evropske unije v Bosni in Hercegovini (UL L 13, 20.1.2015, str. 7).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta (SZVP) 2018/904 z dne 25. junija 2018 o podaljšanju mandata posebnega predstavnika Evropske unije za srednjo Azijo

text:
               26.6.2018

               SL

               Uradni list Evropske unije

               L 161/12

         SKLEP SVETA (SZVP) 2018/904
   z dne 25. junija 2018
   o podaljšanju mandata posebnega predstavnika Evropske unije za srednjo Azijo
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. aprila 2015 sprejel Sklep (SZVP) 2015/598 (1), s katerim je Petra BURIANA imenoval za posebnega predstavnika Evropske unije (PPEU) za srednjo Azijo. Mandat PPEU se izteče 30. junija 2018.

               (2)

               Mandat PPEU bi bilo treba podaljšati za nadaljnjih 20 mesecev.

               (3)

               PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Petra BURIANA kot PPEU za srednjo Azijo se podaljša do 29. februarja 2020. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   Člen 2
   Cilji politike
   Mandat PPEU temelji na ciljih politike Unije v srednji Aziji. Ti cilji vključujejo:

               (a)

               spodbujanje dobrih in tesnih odnosov med Unijo in državami srednje Azije na podlagi skupnih vrednot in interesov, kot so določeni v ustreznih sporazumih;

               (b)

               prispevanje h krepitvi stabilnosti in sodelovanja med državami v regiji;

               (c)

               prispevanje h krepitvi demokracije, pravne države, dobrega upravljanja ter spoštovanja človekovih pravic in temeljnih svoboščin v srednji Aziji;

               (d)

               obravnavanje ključnih groženj, zlasti specifičnih problemov z neposrednimi posledicami za Unijo;

               (e)

               povečanje uspešnosti in prepoznavnosti Unije v regiji, med drugim s tesnejšim sodelovanjem z drugimi ustreznimi partnerji in mednarodnimi organizacijami, kot sta Organizacija za varnost in sodelovanje v Evropi (OVSE) in Združeni narodi (ZN).

         Člen 3
   Mandat
   1.   Da bi se dosegli cilji politike, je mandat PPEU:

               (a)

               spodbujati splošno politično usklajevanje Unije v srednji Aziji in pomagati pri zagotavljanju doslednosti zunanjega delovanja Unije v regiji;

               (b)

               v imenu VP skupaj z Evropsko službo za zunanje delovanje (ESZD) in Komisijo spremljati izvajanje strategije Unije za novo partnerstvo s srednjo Azijo, ki jo dopolnjujejo zadevni sklepi Sveta in nadaljnja poročila o napredku pri izvajanju strategije Unije za srednjo Azijo, pripravljati priporočila in redno poročati ustreznim organom Sveta;

               (c)

               Svetu pomagati pri nadaljnjem razvoju celovite politike do srednje Azije;

               (d)

               pozorno spremljati razvoj političnih dogodkov v srednji Aziji ter v ta namen razvijati in vzdrževati tesne stike z vladami, parlamenti, pravosodnimi organi, civilno družbo in množičnimi mediji;

               (e)

               spodbujati Kazahstan, Kirgizistan, Tadžikistan, Turkmenistan in Uzbekistan, da sodelujejo pri regionalnih vprašanjih skupnega interesa;

               (f)

               razvijati ustrezne stike in sodelovanje z glavnimi zainteresiranimi akterji v regiji ter z vsemi ustreznimi regionalnimi in mednarodnimi organizacijami;

               (g)

               v regiji v sodelovanju s PPEU za človekove pravice prispevati k izvajanju politike Unije s področja človekovih pravic, vključno s smernicami Unije o človekovih pravicah, zlasti smernicami Unije v zvezi z otroki v oboroženih spopadih ter nasiljem nad ženskami in dekleti ter boju proti vsem oblikam diskriminacije do njih, pa tudi politike Unije v zvezi z Resolucijo Varnostnega sveta ZN 1325 (2000) o ženskah, miru in varnosti, med drugim s spremljanjem in poročanjem o razvoju dogodkov ter pripravo priporočil v zvezi s tem;

               (h)

               v tesnem sodelovanju z ZN in OVSE prispevati k preprečevanju in reševanju konfliktov, in sicer z navezovanjem stikov z organi in drugimi lokalnimi akterji, kot so nevladne organizacije, politične stranke, manjšine, verske skupine in njihovi voditelji;

               (i)

               prispevati k oblikovanju vidikov skupne zunanje in varnostne politike za srednjo Azijo, ki se nanašajo na energetsko varnost, varnost meja, boj proti hudim kaznivim dejanjem, vključno z bojem proti drogam in trgovini z ljudmi, pa tudi na upravljanje z vodnimi viri, okolje in podnebne spremembe;

               (j)

               spodbujati regionalno varnost znotraj meja srednje Azije v kontekstu zmanjševanja mednarodne prisotnosti v Afganistanu.

         2.   PPEU podpira delo VP in vzdržuje pregled nad vsemi dejavnostmi Unije v tej regiji.
   Člen 4
   Izvajanje mandata
   1.   PPEU je odgovoren za izvajanje mandata, pri tem pa je pod nadzorom VP.
   2.   PVO vzdržuje prednostne stike s PPEU in je glavna točka PPEU za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
   3.   PPEU tesno sodeluje z ESZD in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2018 do 29. februarja 2020 je 1 660 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Oblikovanje in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za oblikovanje ekipe. Ekipa vključuje strokovnjake za določena vprašanja politik, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo napotitev osebja za delo pri PPEU. Plače takega napotenega osebja krije zadevna država članica, zadevna institucija Unije oziroma ESZD. K PPEU se lahko napotijo tudi strokovnjaki, ki so jih države članice napotile v institucije Unije ali ESZD. Mednarodno pogodbeno osebje ima državljanstvo ene od držav članic.
   3.   Vse napoteno osebje ostane pod upravno pristojnostjo države članice pošiljateljice, institucije Unije, ki ga pošilja, ali ESZD ter opravlja svoje obveznosti in ravna v interesu mandata PPEU.
   4.   Osebje PPEU je nameščeno skupaj z zadevnimi oddelki ESZD ali delegacijami Unije, da se zagotovi usklajenost in doslednost njihovih zadevnih dejavnosti.
   Člen 7
   Privilegiji in imunitete PPEU in osebja PPEU
   Po potrebi se z državami gostiteljicami doseže dogovor o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela in minimalne standarde varovanja tajnih podatkov, določene s Sklepom Sveta 2013/488/EU (2).
   Člen 9
   Dostop do informacij in logistična podpora
   1.   Države članice, Komisija, ESZD in generalni sekretariat Sveta PPEU zagotovijo dostop do vseh ustreznih informacij.
   2.   Delegacije Unije v tej regiji in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in varnostnimi razmerami na območju, za katerega je odgovoren, sprejme vse razumno izvedljive ukrepe za varnost vsega osebja, ki je pod neposrednim nadzorom PPEU, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično in organizacijsko varnost ter varnost postopkov, ureja upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in načrt za evakuacijo;

               (b)

               zagotovi, da je vse osebje, napoteno zunaj Unije, zavarovano za visoko stopnjo tveganja glede na razmere na območju, za katerega je odgovoren;

               (c)

               zagotovi, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za to območje določila ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, usklajenosti in učinkovitosti ukrepanja Unije ter pomaga zagotavljati, da se za doseganje ciljev politike Unije vsi instrumenti Unije in ukrepi držav članic uporabljajo dosledno. Po potrebi se vzpostavi stik z državami članicami. Dejavnosti PPEU so usklajene z zadevnim geografskim oddelkom ESZD ter s Komisijo. PPEU organizira redne informativne sestanke za misije držav članic in delegacije Unije.
   2.   Na terenu vzdržuje tesne stike z ustreznimi vodji misij držav članic in vodji delegacij Unije. Ti pomagajo PPEU pri izvajanju njegovega mandata po svojih najboljših močeh. PPEU je v stiku tudi z drugimi mednarodnimi in regionalnimi akterji na terenu.
   Člen 13
   Pomoč v zvezi z zahtevki
   PPEU in osebje PPEU pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov predhodnih PPEU za srednjo Azijo, ter zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova usklajenost z drugimi prispevki Unije za zadevno regijo se redno pregledujeta. PPEU do 31. oktobra 2018 predloži Svetu, VP in Komisiji poročilo o napredku, do 30. novembra 2019 pa celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.

      V Luxembourgu, 25. junija 2018

            Za Svet

            Predsednica

         F. MOGHERINI

      (1)  Sklep Sveta (SZVP) 2015/598 z dne 15. aprila 2015 o imenovanju posebnega predstavnika Evropske unije za srednjo Azijo (UL L 99, 16.4.2015, str. 25).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta (EU) 2018/902 z dne 21. aprila 2016 o podpisu Protokola k Okvirnemu sporazumu med Evropsko unijo in njenimi državami članicami na eni strani ter Republiko Korejo na drugi strani v imenu Evropske unije in njenih držav članic zaradi upoštevanja pristopa Republike Hrvaške k Evropski uniji in o njegovi začasni uporabi

text:
               26.6.2018

               SL

               Uradni list Evropske unije

               L 161/1

         SKLEP SVETA (EU) 2018/902
   z dne 21. aprila 2016
   o podpisu Protokola k Okvirnemu sporazumu med Evropsko unijo in njenimi državami članicami na eni strani ter Republiko Korejo na drugi strani v imenu Evropske unije in njenih držav članic zaradi upoštevanja pristopa Republike Hrvaške k Evropski uniji in o njegovi začasni uporabi
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti členov 207 in 212 v povezavi s členom 218(5) Pogodbe,
   ob upoštevanju Akta o pristopu Republike Hrvaške in zlasti člena 6(2) Akta,
   ob upoštevanju predloga Evropske komisije,
   ob upoštevanju naslednjega:

               (1)

               Okvirni sporazum med Evropsko unijo in njenimi državami članicami na eni strani ter Republiko Korejo na drugi strani (1) (v nadaljnjem besedilu: Sporazum) je bil podpisan v Bruslju 10. maja 2010.

               (2)

               Republika Hrvaška je postala država članica Evropske unije 1. julija 2013.

               (3)

               V skladu s členom 6(2) Akta o pristopu se pristop Hrvaške k Sporazumu odobri s sklenitvijo protokola k Sporazumu. Uporabi se poenostavljeni postopek, po katerem protokol sklenejo Svet, ki odloča soglasno v imenu držav članic, in zadevne tretje države.

               (4)

               Svet je 14. septembra 2012 pooblastil Komisijo, da začne pogajanja z zadevnimi tretjimi državami. Pogajanja s Korejo so bila uspešno zaključena s parafiranjem Protokola.

               (5)

               Člen 4(3) Protokola določa začasno uporabo Protokola do njegovega začetka veljavnosti.

               (6)

               Protokol bi bilo treba podpisati in ga začasno uporabljati do zaključka postopkov, potrebnih za njegovo sklenitev –

         SPREJEL NASLEDNJI SKLEP:
   Člen 1
   Podpis Protokola k Okvirnemu sporazumu med Evropsko unijo in njenimi državami članicami na eni strani ter Republiko Korejo na drugi strani v imenu Unije in njenih držav članic se odobri s pridržkom sklenitve Protokola.
   Besedilo Protokola je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.
   Člen 3
   Protokol se začasno uporablja do zaključka postopkov, potrebnih za njegovo sklenitev.
   Člen 4
   Ta sklep začne veljati na dan sprejetja.

      V Luxembourgu, 21. aprila 2016

            Za Svet

            Predsednik

         A. VAN DER STEUR

      (1)  UL L 20, 23.1.2013, str. 2.